Sak i Eiermøte 26.05.2025

**Budsjett for eiermøte og AU**

**Bakgrunn**

Samordningsavtalen regulerer eiermøtene, arbeidsutvalget og sekretariatet, og det er Eiermøtet som fastsetter budsjett for aktivitetene. Dette *finansieres av Partene pro rata ved avsetning av utbytte før utbetaling fra Selskapet til Partene* (Samordningsavtalens Vedlegg 2.3, pkt.5.).

Vedtak om avsetning til budsjett fattes i forlengelsen av Eiermøtets behandling av sak om utbytte etter forrige års resultatregnskap i Å Energi.

Det er avtalt med Statkraft at Å Energi kan stå for utbetalinger og føre regnskap for Eiermøtet og AU.

Ressurspåslag attesteres av AUs leder før utbetalinger finner sted, og selskapet gir AU statusrapporter knyttet til avsetningene.

Ved eventuelle ekstraordinære hendelser som krever ressurser ut over budsjett og avsetninger vil AU konsultere Eiermøtet.

**Status**

En statusgjennomgang av økonomien til AU/Eiermøtet pr. 26.04.2025 viser en kontostatus på 1 688 757 kroner.

28.02.2024 var inngående saldo fra tidligere avsetninger til eierkoordinering3 713 232 kroner. Deretter ble det i eiermøte 13. mai 2024 avsatt 2 600 000 kroner fra utbytte.

I perioden 28.02.2024 – 26.04.2025 har det dermed vært disponert 4 624 475 kroner, som er 524 475 mer enn budsjettert.

Forklaringen på overbruket ligger i behov for ekstra konsulentbistand knyttet til AU sitt arbeid som valgkomite (rekruttering av styrekandidater), men også kompetansebygging og egne samlinger for kommunedirektører. Ellers er det viktig å merke seg at regnskapsrapporten oppsummerer aktivitet over en periode på totalt 14 måneder. Budsjettet er laget med utgangspunkt i arbeidsperioder på 12 måneder.

AU saldere regnskapet ved å disponere midler fra tidligere «*Bufferavsetning til disposisjon for kvalitetssikring av nøkkelprosesser».*

**Budsjett mai 2025 – april 2026**

Bakgrunnen for forslag til budsjett for kommende arbeidsperiode er erfaringene etter fusjonen, foreliggende planer for aktivitet i kommende periode samt rest av tidligere avsetninger.

Budsjettforslaget tar høyde for mer systematisk oppfølging av eierkommunenes administrativt ansvarlige for eierskapsutøvelse, bl.a. gjennom egne samlinger for kommunedirektører i det kommende året.

Med tanke på ferdigstillelse av ny felles eierstrategi foreslås en ekstra b*ufferavsetning til disposisjon for kvalitetssikring av nøkkelprosesser og arbeid relatert til rammebetingelser*.

Arbeidet i AU som valgkomite vil normalt bli mindre omfattende i kommende periode da det er planlagt for styrevalg hvert andre år.

Valgkomiteen for AU har videre vurdert det som riktig å anbefale en regulering av satsene for møtegodtgjørelse for medlemmer i AU. Satsene som er benyttet etter fusjonen er opprinnelig fra 2012 (kr 1200 pr møte), og foreslås regulert i henhold til prisindeksen i perioden. Ny sats vil derfor være 1800 kroner pr møte. Budsjettforslaget tar også høye for at ordningen med et engangshonorar til leder av AU på 40 000 kroner pr år aktiveres (avtalt i forbindelse med fusjonen).

Med tanke på bufferen til *arbeid med* *kvalitetssikring av nøkkelprosesser og rammebetingelser* foreslå AU at det gjøres en avsetning som kan disponeres ved ekstraordinære behov. Med en slik avsetning vil det sammen med gjenstående ressurser fra tidligere avsetninger (1 688 757 krone pr. 26.04.2025) være etablert en buffer som noenlunde tilsvarer ordinær drift gjennom en arbeidsperiode på 12 måneder.

**Forslag til budsjett**

Aktivitet *2024/25* **2025/26**

- Arbeidsutvalget *350 000* **400 000**

- Sekretariatsbistand *750 000* **950 000**

- Kommunikasjon *150 000* **150 000**

- Kjøregodtgjørelse/reisekostnader *150 000* **150 000**

- Eiermøter *400 000* **500 000**

- Administrative samlinger 0 **100 000**

- Kompetansebygging og ekstern rådgiving *500 000* **1 000 000**

- Oppfølging av eierskapsmelding, Adhoc
mediehåndtering, nettverksbygging og
dialogmøter med Statkraft *300 000* **300 000**

Samordning (ordinær drift) *2 600 000*  **3 550 000**

*Bufferavsetning til disposisjon for kvalitetssikring
av nøkkelprosesser og arbeid relatert til
rammebetingelser etter behov* *1 500 000* **1 500 000**

Totalt *4 100 000\** **5 050 000\***

*\* inkluderer kostnader til mva. på varer og tjenester.*

AU anbefaler kommunene å treffe følgende vedtak i eiermøte:

***Det avsettes* 5 050 000 kroner *av 2024-utbytte til samordning i* *arbeidsperioden mai 2025 til og med april 2026****.*

**...**

Lillesand, 24.04.2025

For AU

Einar Holmen-Hoven

leder av AU